turjo4nis/wikipedia-bn-dump-20250701 huggingface dataset:
বাহাওয়ালপুর জেলা

বাহাওয়ালপুর জেলা (পাঞ্জাবী,) পাকিস্তানের পাঞ্জাব প্রদেশের একটি অন্যতম জেলা। এটির রাজধানী শহরের নাম হচ্ছে বাহাওয়ালপুর। ১৯৯৮ সালের আদমশুমারির হিসাব অনুসারে জেলাটির জনসংখ্যা ছিল প্রায় ২,৪৩৩,০৯১ জন এর মত, যার মধ্যে থেকে শহুরে জনসংখ্যা ছিল ২৭.০১%। বাহাওয়ালপুর জেলাটি ২৪,৮৩০ বর্গ কিমি এলাকা জুড়ে গঠিত হয়েছে। জেলটিতে প্রায় দুই তৃতীয়াংশ (১৬,০০০ বর্গ কিমি) চোলিস্থান মরুভূমিতে ঢেকে রেখেছে; যেটি ভারতের থার মরুভূমি পর্যন্ত বিস্তার লাভ করেছে। জেলাটি তুলা উৎপাদনের একটি প্রধান এলাকা হিসেবে পরিচিত।

ভৌগোলিক অবস্থান অনুযায়ী জেলাটির দক্ষিণে পাঞ্জাব প্রদেশ, দক্ষিণ ও দক্ষিণপূর্ব বাহাওয়ালপুর জেলা, উত্তর-পূর্বে বাহাওয়ালনগর, বিহারী, লধরান ও মূলতান, পশ্চিমে রহিম ইয়ান খান এবং উত্তর-পশ্চিমে মুজাফফারগড় এর সীমানা।

প্রশাসন
জেলাটি প্রশাসনিকভাবে ৫টি তহসিল এবং ১০৭ ইউনিয়ন পরিষদ নিয়ে গঠিত হয়েছে:

জনসংখ্যার উপাত্ত

১৯৯৮ সালের আদমশুমারির হিসাব অনুযায়ী, জেলাটিতে ৬৪.৩% জনসংখ্যার মাতৃভাষা ছিল সারাইকি, এছাড়াও ২৮.৪% পাঞ্জাবি এবং ৫.৫% উর্দু ভাষায় কথা বলে থাকে।

তথ্যসূত্র

বহিঃসংযোগ

পাঞ্জাব, পাকিস্তানের জেলা
বাহাওয়ালপুর জেলা
ব্রাদার্স ইউনিয়ন ক্রিকেট দল

ব্রাদার্স ইউনিয়ন একটি বাংলাদেশি ক্রিকেট দল যারা ঢাকা প্রিমিয়ার ডিভিশন ক্রিকেট লিগে লিস্ট এ এবং ঢাকা প্রিমিয়ার ডিভিশন টোয়েন্টি ২০ ক্রিকেট লিগে টুয়েন্টি২০ ম্যাচ খেলে থাকে। দলটি  ব্রাদার্স ইউনিয়নের ক্রিকেট দল।

লিস্ট এ রেকর্ড 
 ২০১৩-১৪: ১০ ম্যাচে ৪ জয়, সপ্তম।
 ২০১৪-১৫: ১১ ম্যাচে ৫ জয়, অষ্টম।
 ২০১৫-১৬: ১১ ম্যাচে ৪ জয়, দশম।
 ২০১৬-১৭: ১১ ম্যাচে ৫ জয়, অষ্টম।
 ২০১৭-১৮: ১৩ ম্যাচে ৬ জয়, দশম।

টোয়েন্টি ২০ রেকর্ড
 ২০১৮-১৯: ২ ম্যাচে ০ জয়, গ্রুপপর্ব।

তথ্যসূত্র

ঢাকা প্রিমিয়ার ডিভিশন ক্রিকেট লিগের দল
ঢাকা আবাহনী ক্রিকেট দল

ঢাকা আবাহনী একটি বাংলাদেশি ক্রিকেট দল যারা ঢাকা প্রিমিয়ার ডিভিশন ক্রিকেট লিগে লিস্ট এ এবং ঢাকা প্রিমিয়ার ডিভিশন টোয়েন্টি ২০ ক্রিকেট লিগে টুয়েন্টি২০ ম্যাচ খেলে থাকে। দলটি ঢাকা আবাহনীর ক্রিকেট দল।

ইতিহাস
১৯৭৪-৭৫ মৌসুম থেকে শুরু করে ২০১২-১৩ মৌসুম পর্যন্ত আবাহনী  ঢাকা প্রিমিয়ার ডিভিশন ক্রিকেট লিগে চ্যাম্পিয়ন হয় ১৭ বার, যা টুর্নামেন্টের রেকর্ড। ঢাকা প্রিমিয়ার ডিভিশন ক্রিকেট লিগের প্রথম তিন আসরের চ্যাম্পিয়ন ঢাকা আবাহনী লিমিটেড।

লিস্ট এ রেকর্ড
 ২০১৩-১৪: ১০ ম্যাচে ৪ জয়, নবম।
 ২০১৪-১৫: ১৬ ম্যাচে ৪ জয়, চতুর্থ।
 ২০১৫-১৬: ১৬ ম্যাচে ১১ জয়, চ্যাম্পিয়ন।
 ২০১৫-১৬: ১৬ ম্যাচে ১২ জয়, তৃতীয়।
 ২০১৭-১৮: ১৬ ম্যাচে ১২ জয়, চ্যাম্পিয়ন।

টুয়েন্টি২০ রেকর্ড
 ২০১৮-১৯: ২ ম্যাচে ১ জয়, গ্রুপপর্ব।

দলীয় সদস্য

২০১৯-২০ মৌসুম
তালিকায় আন্তর্জাতিক ক্যাপ প্রাপ্ত খেলোয়াড়দের গাঢ় আকারে দেখানো হয়েছে।

তথ্যসূত্র

ঢাকা প্রিমিয়ার ডিভিশন ক্রিকেট লিগের দল
মোহামেডান স্পোর্টিং ক্লাব ক্রিকেট দল

ঢাকা মোহামেডান একটি বাংলাদেশি ক্রিকেট দল যারা ঢাকা প্রিমিয়ার ডিভিশন ক্রিকেট লিগে লিস্ট এ এবং ঢাকা প্রিমিয়ার ডিভিশন টোয়েন্টি ২০ ক্রিকেট লিগে টুয়েন্টি২০ ম্যাচ খেলে থাকে। দলটি ঢাকা মোহামেডানের ক্রিকেট দল।

ইতিহাস
দলটি ১৯৭৪-৭৫ মৌসুম থেকে ২০১২-১৩ মৌসুম পর্যন্ত ঢাকা প্রিমিয়ার ডিভিশন ক্রিকেট লিগ জিতেছে ৯ বার, যা ঢাকা আবাহনীর ১৭ শিরোপার পর দ্বিতীয় সর্বোচ্চ। ২০১৩-১৪ মৌসুমে টুর্নামেন্টটি লিস্ট এ মর্যাদা পাওয়ার পর একবারও শিরোপা জিতে নি মোহামেডান স্পোর্টিং ক্লাব ক্রিকেট দল।

লিস্ট এ রেকর্ড
 ২০১৩-১৪: ১৫ ম্যাচে ৯ জয়, চতুর্থ।
 ২০১৪-১৫: ১৬ ম্যাচে ৮ জয়, ষষ্ঠ।
 ২০১৫-১৬: ১৬ ম্যাচে ৮ জয়, পঞ্চম। 
 ২০১৬-১৭: ১৬ ম্যাচে ৮ জয়, পঞ্চন।
 ২০১৭-১৮: ১১ ম্যাচে ৫ জয় ১ টাই, সপ্তম।

টুয়েন্টি২০ রেকর্ড
 ২০১৮-১৯: ২ ম্যাচে ১ জয়, গ্রুপপর্ব।

তথ্যসূত্র

ঢাকা প্রিমিয়ার ডিভিশন ক্রিকেট লিগের দল
ঢাকা প্রিমিয়ার ডিভিশন ক্রিকেট লিগ

ঢাকা প্রিমিয়ার ডিভিশন ক্রিকেট লিগ যা ঢাকা প্রিমিয়ার লিগ (ডিপিএল) নামেও পরিচিত, বাংলাদেশের ঘরোয়া ক্রিকেটের একমাত্র লিস্ট এ টুর্নামেন্ট। টুর্নামেন্টের বর্তমান চ্যাম্পিয়ন ঢাকা আবাহনী।

ইতিহাস
১৯৭৪-৭৫ মৌসুমে টুর্নামেন্টটির প্রথম আসর শুরু হয়। এটি লিস্ট এ মর্যাদা পায় ২০১৩-১৪ মৌসুমে। এর আগে বাংলাদেশের একমাত্র লিস্ট এ টুর্নামেন্ট ছিল জাতীয় ক্রিকেট লিগের ওয়ানডে টুর্নামেন্ট, বর্তমানে যেটি আর অনুষ্ঠিত হয় না। ১৯৭৪-৭৫ মৌসুম থেকে ২০১১-১২ মৌসুম পর্যন্ত ১৭ বার শিরোপা জিতেছিল ঢাকা আবাহনী, যা টুর্নামেন্টে রেকর্ড।  ২০১২-১৩ মৌসুমে টুর্নামেন্টটির কোন আসর অনুষ্ঠিত হয় নি।

আয়োজন পরিকাঠামো
অংশগ্রহণকারী দলগুলির কোনো আয়োজক মাঠ নেই।  মূলত শের-ই-বাংলা জাতীয় ক্রিকেট স্টেডিয়াম, খান সাহেব ওসমান আলী স্টেডিয়াম, বাংলাদেশ ক্রীড়া শিক্ষা প্রতিষ্ঠান মাঠ ৩ ও ৪ এ অনুষ্ঠিত হয়।

২০১৩-১৪ থেকে বিজয়ী দলসমূহ 
টুর্নামেন্টটি লিস্ট এ মর্যাদা পাবার পর বিজয়ী দলগুলো হল :
 ২০১৩–১৪: গাজী ট্যাংক ক্রিকেটার্স
 ২০১৪–১৫: প্রাইম ব্যাংক ক্রিকেট ক্লাব
 ২০১৫–১৬: ঢাকা আবাহনী
 ২০১৬-১৭: গাজী গ্রুপ ক্রিকেটার্স
 ২০১৭-১৮: ঢাকা আবাহনী
 ২০১৮-১৯: ঢাকা আবাহনী
 ২০১৯-২০: স্থগিত
 ২০২১-২২: চলমান

বর্তমান দলসমূহ

তথ্যসূত্র

বাংলাদেশের ঘরোয়া ক্রিকেট প্রতিযোগিতা
ঢাকা প্রিমিয়ার ডিভিশন ক্রিকেট লিগ
লিস্ট এ ক্রিকেট প্রতিযোগিতা
ঢাকায় ক্রিকেট
১৯৭৩-এ বাংলাদেশে প্রতিষ্ঠিত
যত হাসি তত রান্না‌

যত হাসি তত রান্না স্টার জলসার একটি  সিরিজ। যা টেলিভিশনের একটি সম্পূর্ণ ভিন্ন বিন্যাসের সাথে, ভারতীয় দর্শকদের পরিচয় করিয়ে দেয়।। এটি  কথাসাহিত্য, বাস্তবতাসহ কুকিং শো, যেখানে  গুপ্ত পরিবারের রান্নার দক্ষতা উঠে এসেছে। স্টার জলসাতে সোম থেকে শনি দুপুর ২টায় প্রচারিত হত। এটি সন্ধ্যার অন্যান্য মেগা সিরিয়ালের চেয়ে বেশি জনপ্রিয়তা , টিআরপি পেয়েছিল  এবং  টি সরকার প্রোডাকশনের ব্যানারে তৈরি।

গল্প 
চেতলা  এলাকায় বসবাসকারী  যৌথ পরিবার গুপ্ত পরিবার ।তারা তাদের রন্ধন দক্ষতার জন্য বিখ্যাত। পরিবারের প্রতিটি সদস্য তাদের রান্নাঘর দক্ষতা নিয়ে গর্ব করে।  বলতে গেলে রান্নাঘর গুপ্ত ভিলার সবচেয়ে গুরুত্বপূর্ণ অংশ। এই পরিবারে তিথির বিয়ে হয়, যার রন্ধন দক্ষতা  সামান্য।  পরিবারটি যখন জানতে পারে যে একবার এক শেফ দ্বারা অপমানিত হওয়ার পরে তিথিকে এক কুকিং শো থেকে বের করে দেয়া হয়েছিল। তখন, গুপ্ত ভিলা পরিবারের সদস্যরা এটিকে ব্যক্তিগত চ্যালেঞ্জ হিসাবে গ্রহণ করে।তারা চেষ্টা‌ শুরু করে তিথির রন্ধনশিল্পের দক্ষতা বাড়িয়ে তাকে একজন সম্পূর্ণ শেফ বানানোর জন্য। যাতে সে সেই শেফকে জবাব দিতে পারে, যে তাকে অপমান করেছিল।এভাবেই তিথির যাত্রা শুরু হয়। পরিবারের প্রত্যেক সদস্য তাকে প্রতিদিন একটি ডাইলেবল ডিশ রান্না করতে শেখায়।

বার্তা 
অনুষ্ঠানের নির্বাহী প্রযোজক দর্শকদের কিছু বিশেষ কিছু এনে দেওয়ার জন্য দুটি ফরম্যাটকে এক করেছেন। এই সিরিয়ালের মাধ্যমে দর্শকরা গৌণ খাদ্যের রেসিপিগুলি শিখতে পারবে,যখন তারা কল্পনাপ্রসূত চরিত্রগুলির সাথে নিজেদের একাত্ম করবে।

শ্রেষ্ঠাংশ 
 সাবিত্রী চট্টোপাধ্যায় ,যিনি গুপ্ত পরিবারের প্রধান।
 মেঘা চক্রবর্তী, অতিথি হিসেবে।
 রস (ভূত)

তথ্যসূত্র 

স্টার জলসার মৌলিক অনুষ্ঠান
পবন কুমার চামলিং

পবন কুমার চামলিং (; জন্ম: ২২ সেপ্টেম্বর, ১৯৫০) হলেন একজন সিকিমি-বংশোদ্ভূত ভারতীয় রাজনীতিবিদ। তিনি ভারতের সিকিম রাজ্যের ৫ম তথা বর্তমান মুখ্যমন্ত্রী। পবন কুমার চামলিং হলেন সিকিম ডেমোক্রেটিক ফ্রন্টের প্রতিষ্ঠাতা-সভাপতি। এই দলটি ১৯৯৪ সাল থেকে একটানা পাঁচ বার নির্বাচিত হয়ে এই রাজ্যে ক্ষমতায় আসীন রয়েছে।

বর্তমানে চামলিং ভারতীয় প্রজাতন্ত্রের দীর্ঘতম মেয়াদে রাজ্যশাসনকারী মুখ্যমন্ত্রী। সিকিম ডেমোক্রেটিক ফ্রন্ট প্রতিষ্ঠার আগে ১৯৮৯ থেকে ১৯৯২ সাল পর্যন্ত তিনি নর বাহাদুর ভাণ্ডারীর ক্যাবিনেটে শিল্প, তথ্য ও জনসংযোগ মন্ত্রীর দায়িত্ব পালন করেছিলেন।

ব্যক্তিগত জীবন
দক্ষিণ সিকিমের ইয়ানগঙে চামলিং জন্মগ্রহণ করেন। তার বাবার নাম আশবাহাদুর চামলিং ও মায়ের নাম আশারানি চামলিং। চামলিং একজন সাহিত্যিকও বটে। তিনি পবন চামলিং কিরণ ছদ্মনামে নেপালি ভাষায় সাহিত্যচর্চা করেন। ২০১০ সালে সিকিম সাহিত্য পরিষদ তাকে ভানু পুরস্কারে ভূষিত করে। পবন কুমার চামলিং আট সন্তানের জনক। তার চার পুত্র ও চার কন্যা বর্তমান।

রাজনৈতিক কর্মজীবন
১৯৮২ সালে পবন কুমার চামলিং ইয়ানগং গ্রাম পঞ্চায়েতের প্রধান নির্বাচিত হন। এরপর ১৯৮৫ সালে তিনি প্রথম সিকিম বিধানসভায় নির্বাচিত হয়েছিলেন। ডামথাং বিধানসভা কেন্দ্র থেকে দ্বিতীয়বার নির্বাচিত হওয়ার পর ১৯৮৯ থেকে ১৯৯২ সাল পর্যন্ত নর বাহাদুর ভাণ্ডারীর ক্যাবিনেট শিল্প, তথ্য ও জনসংযোগ মন্ত্রীর দায়িত্ব পালন করেন। তারপর সিকিমে কিছুকাল রাজনৈতিক অস্থিরতার পর ১৯৯৩ সালের ৪ মে চামলিং সিকিম ডেমোক্রেটিক ফ্রন্ট প্রতিষ্ঠা করেন।

পশ্চিমবঙ্গের প্রাক্তন মুখ্যমন্ত্রী জ্যোতি বসু ছাড়া চামলিংই ভারতের একমাত্র মুখ্যমন্ত্রী যিনি একটানা পাঁচবার রাজ্যে সরকার গঠন করেছেন। তার দল সিকিম ডেমোক্রেটিক ফ্রন্ট ১৯৯৪, ১৯৯৯, ২০০৪, ২০০৯ ও ২০১৪ সালের সিকিম বিধানসভা নির্বাচনে জয় লাভ করে। ১৯৯৪ সালের বিধানসভা নির্বাচনেই প্রথম তার দল সিকিমে ক্ষমতায় আসীন হয়। উন্নয়নমূলক কাজকর্ম ও শান্তিরক্ষার জন্য সিকিমে তার জনপ্রিয়তা উত্তরোত্তর বৃদ্ধি পেতে থাকে। ২০০৯ সালের বিধানসভা নির্বাচনে তার দল সিকিম বিধানসভার ৩২টি আসনের সবগুলিতেই জয় লাভ করেছিল।

তথ্যসূত্র

দীর্ঘতম মেয়াদের ভারতীয় মুখ্যমন্ত্রী

বহিঃসংযোগ
 Chief Minister's website
 Pawan Chamling in the program Satyameva Jayate on making Sikkim an Organic State

সিকিম ডেমোক্রেটিক ফ্রন্টের রাজনীতিবিদ
১৯৫০-এ জন্ম
জীবিত ব্যক্তি
নামচি জেলার ব্যক্তি
নেপালি বংশোদ্ভূত ভারতীয় ব্যক্তি
নেপালি ভাষার কবি
ভারতীয় গোর্খা
১৯৪৯-এ জন্ম
সিকিমের মুখ্যমন্ত্রী
সিকিম বিধানসভার সদস্য ২০১৯-২০২৪
ভারতীয় হিন্দু
সিকিম বিধানসভার সদস্য ১৯৮৫-১৯৮৯
সিকিম বিধানসভার সদস্য ১৯৮৯-১৯৯৪
সিকিম বিধানসভার সদস্য ১৯৯৪-১৯৯৯
সিকিম বিধানসভার সদস্য ১৯৯৯-২০০৪
সিকিম বিধানসভার সদস্য ২০০৯-২০১৪
সিকিম বিধানসভার সদস্য ২০১৪-২০১৯
সিকিম বিধানসভার সদস্য ২০০৪-২০০৯
সিকিম সংগ্রাম পরিষদের রাজনীতিবিদ
এলি গোল্ডিং কর্তৃক রেকর্ডকৃত গানের তালিকা

ব্রীটিশ গায়িকা এবং সঙ্গীত রচয়িতা এলি গোল্ডিং গেইস্ট ফিচার ও তিনটি স্টুডিও অ্যালবামের জন্য গান রেকর্ড করেছেন। ২০০৯ সালের জুলাইয়ে পলিডোর রেকর্ডসের সাথে চুক্তি স্বাক্ষরের পর, গোল্ডিং তার অভিষেক স্টুডিও অ্যালবাম লাইটস নিয়ে কাজ করেন, যেটি ২০১০ সালের ফেব্রুয়ারিতে মুক্তি পেয়েছিল। অ্যালবামটি থেকে মুক্তি পাওয়া প্রথম একক আন্ডার দ্য শিটস, যেটি গোল্ডিং ও স্টারস্মিথ যৌথভাবে রচনা করেন। অ্যালবাটির প্রাথমিক রেকর্ড প্রযোজক হিসেবে স্টারস্মিথ এটির আরও চারটি গানের সহযোগী রচয়িতা ছিলেন। এছাড়াও গোল্ডিং জনি ল্যাটিমারের সাথে একক স্টেরি আইড ও দ্য রাইটার যৌথভাবে রচনা করেন এবং গোল্ডিং ইউর বিগেস্ট মিসটেক-এর জন্য ফ্রেশার টি. স্মিথকে লেখার কৃতিত্ব দেন৷ ২০১০ সালের নভেম্বরে তিনি লাইটসকে ব্রাইট লাইটস নামে পুনরায় মুক্তি দেন, যাতে বেশকিছু নতুন গান অন্তর্ভুক্ত করা হয়েছিল। তিনি লাইটস'"-এ রিচার্ট স্ট্যানার্ড এবং অ্যাশ হোয়ের সাথে কোলাবোরেট করেন এবং এল্টন জনের ইউর সং গানের কভার সংস্করণ রেকর্ড করেন। এইসময়, গোল্ডিং টিনি টেম্পাহর অভিষেক অ্যালবাম ডিস্ক-ওভেরির জন্য ওয়ান্ডারম্যান গানে অতিথি শিল্পী হিসেবে কণ্ঠ দিয়েছিলেন।

২০১২ সালের অক্টোবরে গোল্ডিং তার দ্বিতীয় স্টুডিও অ্যালবাম হ্যালসিয়ন মুক্তি দেন৷ পূর্বে কাজ করা লেখকদের সাথে পুনর্মিলনের ঊদ্দেশ্যে গোল্ডিং বেশকিছু লেখক ও রচয়িতার সাথে কোলাবোরেট করেন৷ অ্যালবামটির প্রধান একক এনিথিং কুড হ্যাপেন গোল্ডিং এবং জিম এল্টন যৌথভাবে রচনা করেন। এছাড়াও তারা অ্যালবামটির অন্য ছয়টি গান রচনা করেন। গৌল্ডিং ল্যাটিমারের সাথে ফিগার ৮-এ কোলাবোরেট করেন এবং তিনি ডেড ইন দ্য ওয়াটার-এর এক্সপ্লোশন গানটি জন ফরটিস এবং স্টারস্মিথের সাথে যৌথভাবে রচনা করেন। ক্যালভিন হ্যারিসের তৃতীয় স্টুডিও অ্যালবাম ১৮ মান্থস-এর আই নিড ইউর লাভ-এ গৌল্ডিংকে সংযুক্ত শিল্পী হিসেবে দেখা যায়।হ্যালসিয়ন ২০১৩ সালের আগস্টে হ্যালসিয়ন ডেইস'' নামে পুনঃপ্রকাশ করা হয়।

গান

তথ্যসূত্র
নিমাই ভট্টাচার্য

নিমাই ভট্টাচার্য (১০ এপ্রিল ১৯৩১ - ২৫ জুন ২০২০) একজন ভারতীয় বাঙালি লেখক, সাংবাদিক।

প্রারম্ভিক জীবন
নিমাই  ভট্টাচার্য তৎকালীন যশোর জেলার মাগুরা মহকুমার (বর্তমান জেলা) শালিখা থানার অন্তর্গত শরশুনা গ্রামে  জন্মগ্রহণ করেন। তিন বছর বয়সে তিনি মাতৃহীন হন। তাঁর পিতার নাম সুরেন্দ্রনাথ ভট্টাচার্য ।এবং১৯৪৮ সালে মাধ্যমিক পরীক্ষায় উত্তীর্ণ হন তিনি। এরপর তিনি কলকাতার রিপন কলেজে ভর্তি হন। সেখান থেকে উচ্চ মাধ্যমিক পাস করার পর স্নাতক পরীক্ষায় উত্তীর্ণ হন। নিমাই ভট্টাচার্য বাংলাদেশের বগুড়া জেলার কালীতলার বিশিষ্ট ব্যবসায়ীর কন্যা দীপ্তি ভট্টাচার্যকে বিবাহ করেন। দেশভাগের পর তিনি পূর্ববঙ্গ থেকে পশ্চিমবঙ্গে স্থায়ী হন। অতঃপর তিনি কলকাতার টালিগঞ্জের শাশমল রোডের বাসায় বসবাস করতেন।

শিক্ষা জীবন

নিমাই ভট্টাচার্য ভাগ্যের নির্মম অদৃষ্টে সাড়ে তিন বছর বয়সে মাতৃহীন হয়ে ভীষণ কষ্টে পিতার সীমিত আয়ের মধ্যে ভর্তি হন কলকাতা কর্পোরেশনের ফ্রি স্কুলে। কলকাতা রিপন কলেজে কিছুদিন পড়ালেখা করার পর যশোরে ফিরে আসেন। ১৯৪১ সালে তিনি যশোরের সম্মিলনী ইন্সটিটউশনে চতুর্থ শ্রেণিতে ভর্তি হন এবং নবম শ্রেণি পর্যন্ত সেখানে পড়াশোনা করেন। নিমাই ভট্টাচার্যের পিতা সুরেন্দ্রনাথ ভট্টাচার্য নিজেও যশোরের সম্মিলনী ইন্সটিটিউশনের ছাত্র এবং পরবর্তীতে শিক্ষক হিসেবে কর্মরত ছিলেন কলকাতা গমনের আগ মুহূর্ত পর্যন্ত। পরবর্তীতে দেশ বিভাগের পর নিমাই ভট্টাচার্য তাঁর পিতার সাথে পুনরায় কলতায় যান এবং সেখানে আবারো রিপন স্কুলে ভর্তি হন। সেখান থেকে তিনি ১৯৪৮ সালে ম্যাট্রিক পাস করেন এবং সেখান থেকেই তিনি আই.এ পাস করেন এবং ১৯৫২ সালে বি.এ পাস করেন।

কর্মজীবন 
নিমাই সাংবাদিকতার মাধ্যমেই তার কর্মজীবন শুরু করেন।এবং তিনি দীর্ঘ পঁচিশ বছর দিল্লিতে ভারতীয় পত্রিকার রাজনৈতিক-কূটনৈতিক-সংসদীয় সাংবাদিক হিসেবে কর্মরত ছিলেন। তিনি ভারতের অনেক প্রধানমন্ত্রীর সাথে বিদেশ সফর করে নিউজ কাভার করেছেন। ১৯৬৩ সালে তার লেখা একটি উপন্যাস কলকাতার সাপ্তাহিক ‘অমৃতবাজার’ পত্রিকায় প্রথম প্রকাশিত হয় এবং তা ব্যাপক প্রশংসা অর্জন করে। এরপর, তার চারটি উপন্যাস একই পত্রিকায় প্রকাশিত হয়।

উল্লেখযোগ্য গ্রন্থ
নিমাইয়ের প্রকাশিত বইয়ের সংখ্যা ১৫০ -এর অধিক। বাংলা সাহিত্যে মেমসাহেব উপন্যাসটি তার সবচেয়ে উল্লেখযোগ্য রচনা। মেমসাহেব গ্রন্থ অবলম্বনে ১৯৭২ সালে একই নামে একটি চলচ্চিত্র নির্মিত হয়। এতে মুখ্য ভূমিকায় অভিনয় করেছিলেন উত্তম কুমার এবং অপর্ণা সেন।
তার লেখা উল্লেখযোগ্য বইগুলো হল:

মেমসাহেব
মিনিবাস
মাতাল
ইনকিলাব
ব্যাচেলার
ইমনকল্যাণ
ডিফেন্স কলোনী
প্রবেশ নিষেধ
কেরানী
ভায়া ডালহৌসী
হকার্স কর্নার
রাজধানী এক্সপ্রেস
নিমন্ত্রণ
নাচনী
অ্যাংলো ইন্ডিয়ান
ডার্লিং
ম্যাডাম
ওয়ান আপ-টু-ডাউন
গোধুলিয়া
প্রিয়বরেষু
আকাশ ভরা সূর্য তারা
মোগল সরাই জংশন
ইওর অনার
ককটেল
অনুরোধের আসর
যৌবন নিকুঞ্জে
শেষ পরানির কড়ি
হরেকৃষ্ণ জুয়েলার্স
পথের শেষে

তথ্যসূত্র

১৯৩১-এ জন্ম
পূর্ববঙ্গে জন্ম
আদিনিবাস পূর্ববঙ্গে
২০২০-এ মৃত্যু
ভারতীয় লেখক
কলকাতা বিশ্ববিদ্যালয়ের প্রাক্তন শিক্ষার্থী
মাগুরা জেলার ব্যক্তি
বাঙালি লেখক
সুরেন্দ্রনাথ কলেজের প্রাক্তন শিক্ষার্থী
কলকাতার লেখক
ব্রায়ান ক্র্যানস্টন

ব্রায়ান লি ক্র্যানস্টন (; ৭ মার্চ ১৯৫৬) হলেন একজন মার্কিন অভিনেতা, প্রযোজক, পরিচালক ও চিত্রনাট্যকার। তিনি এএমসির অপরাধ নাট্যধর্মী ধারাবাহিক ব্রেকিং ব্যাড-এ ওয়াল্টার হোয়াইট, ফক্সের সিটকম ম্যালকম ইন দ্য মিডল-এ হ্যাল এবং এনবিসির সিটকম সিনফেল্ড-এ ডক্টর টিম হোয়াটলি চরিত্রে অভিনয়ের জন্য সর্বাধিক প্রসিদ্ধ।

ব্রেকিং ব্যাড ধারাবাহিকে তার অভিনীত ওয়াল্টার হোয়াইট চরিত্রটিকে টেলিভিশনের ইতিহাসে অন্যতম সেরা কাজ হিসেবে গণ্য করা হয়। এই কাজের জন্য তিনি চারবার (২০০৮-২০১০, ২০১৪) নাট্যধর্মী ধারাবাহিকে সেরা প্রধান অভিনেতা বিভাগে প্রাইমটাইম এমি পুরস্কার অর্জন করেন। তিনি বিল কাজবির ১৯৬০-এর দশকের আই স্পাই-এর জন্য টানা তিনবার এমি অর্জনের পর টেলিভিশনের ইতিহাসে দ্বিতীয় অভিনেতা হিসেবে এই বিরল কৃতিত্ব গড়েন। ২০১১ সালের পর ব্রেকিং ব্যাড-এর প্রযোজক হওয়ার পর তিনি দুইবার প্রযোজক হিসেবে সেরা নাট্যধর্মী ধারাবাহিকের পুরস্কার লাভ করেন। এছাড়া এই ধারাবাহিকের ওয়াল্টার হোয়াইট চরিত্রে জন্য তিনি পাঁচটি গোল্ডেন গ্লোব পুরস্কারের মনোনয়ন লাভ করেন ও ২০১৪ সালে একটি পুরস্কার অর্জন করেন; নয়টি স্ক্রিন অ্যাক্টরস গিল্ড পুরস্কারের মনোনয়ন থেকে চারটি পুরস্কার অর্জন করেন এবং ছয়টি স্যাটেলাইট পুরস্কারের মনোনয়ন থেকে চারটি পুরস্কার অর্জন করেন।

ম্যালকম ইন দ্য মিডল-এ হ্যাল চরিত্রে তার কাজের জন্য তিনি তিনবার নাট্যধর্মী ধারাবাহিকে সেরা পার্শ্ব অভিনেতা বিভাগে এমি পুরস্কারের মনোনয়ন লাভ করেন। ২০১৪ সালে তিনি ব্রডওয়ে মঞ্চে অল দ্য ওয়ে নাটকে লিন্ডন বি. জনসন চরিত্রে অভিনয় করে শ্রেষ্ঠ অভিনেতা বিভাগে টনি পুরস্কার অর্জন করেন এবং ২০১৬ সালে মে মাসে একই নামের টেলিভিশন চলচ্চিত্রে এই চরিত্রে অভিনয় করেন। ২০১৮ সালে তিনি লন্ডনের ন্যাশনাল থিয়েটারে নেটওয়ার্ক নাটকে হাওয়ার্ড বিয়েল চরিত্রে অভিনয় করে শ্রেষ্ঠ অভিনেতা বিভাগে লরন্স অলিভিয়ে পুরস্কার লাভ করেন। ২০১৫ সালে তিনি ট্রাম্বো চলচ্চিত্রে অভিনয় করে সমাদৃত হন এবং শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন।

তথ্যসূত্র

বহিঃসংযোগ

 
 
 
 
 
 

১৯৫৬-এ জন্ম
জীবিত ব্যক্তি
২০শ শতাব্দীর মার্কিন অভিনেতা
২১শ শতাব্দীর মার্কিন অভিনেতা
আইরিশ বংশোদ্ভূত মার্কিন ব্যক্তি
অস্ট্রীয় ইহুদি বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
অ্যানি পুরস্কার বিজয়ী
টনি পুরস্কার বিজয়ী
নাট্যধর্মী ধারাবাহিকে সেরা প্রধান অভিনেতা বিভাগে প্রাইমটাইম এমি পুরস্কার বিজয়ী
থিয়েটার ওয়ার্ল্ড পুরস্কার বিজয়ী
ক্যালিফোর্নিয়ার সমাজকর্মী
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন ভিডিও গেম অভিনেতা
মার্কিন কণ্ঠাভিনেতা
মার্কিন টেলিভিশন পরিচালক
মার্কিন টেলিভিশন প্রযোজক
অডিওবই পাঠক
গোল্ডেন গ্লোব পুরস্কার (সেরা অভিনেতা - নাট্য টিভি ধারাবাহিক) বিজয়ী
ক্যালিফোর্নিয়ার ডেমোক্র্যাট
ড্রামা ডেস্ক পুরস্কার বিজয়ী
লরন্স অলিভিয়ে পুরস্কার বিজয়ী
লস অ্যাঞ্জেলেসের অভিনেতা
রহিম ইয়ার খান জেলা

রহিম ইয়ার খান  () পাকিস্তানে পাঞ্জাব প্রদেশে অবস্থিত একটি অন্যতম জেলা এবং রহিম ইয়ার খান শহরের রাজধানী। শহরটি নিজেই প্রশাসনিকভাবে ৯টি ইউনিয়ন পরিষদে বিভক্ত হয়ে গঠিত হয়েছে।

জনসংখ্যার উপাত্ত
পাকিস্তানের ১৯৯৮ সালের আদমশুমারির হিসাব অনুযায়ী, রহিম ইয়ার খান জেলার মোট জনসংখ্যা ছিল প্রায় ৩,১৪১,০৫৩ জন এর মত, যার মধ্যে থেকে প্রায় ১৯.১৬% শহুরে এলাকায় বসবাস করে থাকে। যেটি মার্চ পর্যন্ত বেড়ে ৭০.৬ শতাংশ দাড়ায়, যেখানে ১৯৮১ সালের আদমশুমারী অনুযায়ী জনসংখ্যা ছিল প্রায় ১,৮৪১,৪৫১ জন। জনসংখ্যা বৃদ্ধির বার্ষিক গড় হার এই সময়ের মধ্যে ছিল প্রায় ৩.২ শতাংশ। জেলাটির মোট এলাকা ১১,৮৮০ বর্গ কিলোমিটার যেখানে জনসংখ্যার ঘনত্ব প্রতি বর্গ কিলোমিটারে দাড়ায় ২৬৪ জন, ১৯৮১ সালে ১৫৫ জন পর্যবেক্ষণ করে জেলাটির দ্রুত জনসংখ্যা বৃদ্ধির হার চিহ্নিত করা হয়েছিল।

১৯৯৮ সালের আদমশুমারির হিসাব অনুযায়ী, জেলাটিতে প্রায় ৬২.৬% মানুষ মাতৃভাষা হিসেবে সারাইকি ভাষায় কথা বলে থাকেন। এছাড়া ২৭.৩% পাঞ্জাবি ভাষা, ২.৯% উর্দু এবং ২.৯% সিন্ধি ভাষায় কথা বলে থাকেন। স্থানীয় উপভাষা (রিয়াসতি) ভাষায় কথা বলতে মূলত সরাইকির দক্ষিণ গোষ্ঠীরা রয়েছে। এছাড়াও জেলাটিতে ব্যবহৃত অন্যান্য ভাষাগুলির মধ্যে রয়েছে: বাগরি / চোলিস্তানি ও হরিয়ানবী ভাষা।

তথ্যসূত্র

পাঞ্জাব, পাকিস্তানের জেলা
রহিম ইয়ার খান জেলা
দীনেশ ফড়নিস

{{তথ্যছক ব্যক্তি
| name = দীনেশ ফড়নিস
| image = DineshPhadnis.jpg
| imagesize = 150px
| caption = ২০১০-এ ফড়নিস
| birth_date         = 
| birth_place        = মুম্বই, মহারাষ্ট্র, ভারত
| death_date         =  
| death_place        = মুম্বই, মহারাষ্ট্র, ভারত
| nationality = ভারতীয়
| years_active = ১৯৯৭–২০২৩
| other_names = 
| known_for = সি.আই.ডি.
| occupation = অভিনেতা, কৌতুকাভিনেতা, লেখক
}}
দীনেশ ফড়নিস (; ২ নভেম্বর ১৯৬৬ – ৫ ডিসেম্বর ২০২৩) ছিলেন একজন ভারতীয় টেলিভিশন অভিনেতা। তিনি সনি টিভি'র জনপ্রিয় গোয়েন্দা ধারাবাহিক সি.আই.ডি.-তে ফ্রেডরিকস/ফ্রেডি  চরিত্রে অভিনয় করতেন। অভিনয়ের পাশাপাশি তিনি সি.আই.ডি.র কিছু পর্বের গল্প রচনা করেছেন। এছাড়া তিনি বলিউডের কয়েকটি চলচ্চিত্রে অভিনয় করেছেন। চলচ্চিত্রে অভিনয়ের পাশাপাশি তিনি একটি মারাঠি চলচ্চিত্রের কাহিনীও লিখেছেন। মুম্বইয়ের পূর্ব বারিভালির শান্তিভানে বাস করতেন তিনি।
তিনি ৫ ডিসেম্বর ২০২৩ তারিখে লিভার ক্ষতিগ্রস্ত হওয়ার কারণে মারা যান।

 প্রারম্ভিক জীবন 
ফড়নিস ভারতের মহারাষ্ট্রের মুম্বই (তৎকালীন বোম্বে) শহরে  ২রা নভেম্বর ১৯৬৬ সালে জন্মগ্রহণ করেন। স্কুলে থাকতেই তিনি অভিনয়ের প্রেমে পড়েছিলেন। তিনি বিভিন্ন মঞ্চাভিনয়ের মাধ্যমে তার অভিনয় দক্ষতার বিকাশ ঘটিয়েছিলেন এবং উৎসাহের সাথে থিয়েটার প্রযোজনার সাথে জড়িত ছিলেন। স্কুলের পড়াশোনা শেষ করে তিনি তার সহজাত প্রতিভা, মনোবল এবং প্রতিশ্রুতি দিয়ে পূর্ণ-সময়ের চাকরি হিসেবে অভিনয়-কে বেছে নিয়েছিলেন।

 কর্মজীবন 
ফড়নিস ১৯৯০ এর দশকে তার অভিনয় জীবন শুরু করেন। তিনি সনি টিভি'র জনপ্রিয় গোয়েন্দা ধারাবাহিক সি.আই.ডি.-তে পুলিশ অফিসার ইন্সপেক্টর ফ্রেডরিকস/ফ্রেডি চরিত্রের জন্য অডিশন দিয়ে অভিনয়ের সুযোগ পান। ধারাবাহিকটি ১৯৯৮ সালে আত্মপ্রকাশ করেছিল, এবং ফড়নিসের চরিত্রটি হাস্যরসের জন্য সুপরিচিত এবং আইকনিক হয়ে ওঠে। ২০১৮ সালে শেষ না হওয়া পর্যন্ত অনুষ্ঠানটি ভক্তদের মধ্যে জনপ্রিয় ছিল।সি.আই.ডি. ছাড়াও, ফড়নিস সরফরোশ সহ বেশ কয়েকটি চলচ্চিত্রের অংশ ছিলেন। তিনি আদালত এবং তারক মেহতা কা উল্টা চশমা-এর মতো টিভি অনুষ্ঠানেও অভিনয় করেছেন।

 ব্যক্তিগত জীবন 
ফড়নিস নয়না-কে বিয়ে করেন। তাদের তনু নামে একটি কন্যাসন্তান আছে। সি.আই.ডি. শেষ হওয়ার পর তিনি সহ-অভিনেতা শিবাজী সতম, দয়ানন্দ শেট্টি, নরেন্দ্র গুপ্তা, আদিত্য শ্রীবাস্তব এবং বাকিদের সাথে নিয়মিত যোগাযোগে ছিলেন।

 মৃত্যু 
ফড়নিসকে ১লা ডিসেম্বর ২০২৩-এ হাসপাতালে ভর্তি করা হয়েছিল। প্রাথমিকভাবে তার অসুস্থতাকে হার্ট অ্যাটাক হিসাবে রিপোর্ট করা হয়েছিল, কিন্তু তার সি.আই.ডি সহ-অভিনেতা দয়ানন্দ শেট্টি বলেছিলেন যে তিনি লিভারের ক্ষতিতে ভুগছিলেন। প্রথমে তার অবস্থা আশঙ্কাজনক হলে ভেন্টিলেটরে থাকা সত্ত্বেও উন্নতি হয়নি। তিনি ৫ ডিসেম্বর ২০২৩ দিবাগত-রাত ১২:০৮-এ ৫৭ বছর বয়সে মারা যান। সি.আই.ডি.'' থেকে তার সহ-অভিনেতা এবং অসংখ্য অনুরাগীরা তাকে সোশ্যাল মিডিয়াতে শ্রদ্ধা জানিয়েছেন।

চলচ্চিত্র তালিকা

টেলিভিশন

তথ্যসূত্র

বহিঃসংযোগ 
 

১৯৬৬-এ জন্ম
২০২৩-এ মৃত্যু
ভারতীয় টেলিভিশন অভিনেতা
হিন্দি চলচ্চিত্র অভিনেতা
ভারতীয় কৌতুকাভিনেতা
মারাঠি ব্যক্তি
ডেরা গাজী খান জেলা

ডেরা গাজী খান () পাকিস্তানে পাঞ্জাব প্রদেশে অবস্থিত একটি অন্যতম জেলা। এটির রাজধানী শহরের নাম হচ্ছে ডেরা গাজী খান।

জেলাটির উত্তরে সুলাইমান পর্বতমালা ১০,০০০ ফুট (৩,০০০ মিটার) উচ্চতা নিয়ে গঠিত হয়েছে।

প্রশাসন
জেলাটি ২টি তহসিল এবং একটি বিচ্ছিন্ন এলাকায় বিভক্ত করে গঠন করা হয়; যেখানে প্রায় ৬০টির মত ইউনিয়ন পরিষদ লক্ষ্যে করা যায়।

জনসংখ্যার উপাত্ত
১৯৯৮ সালের আদমশুমারীর হিসাব অনুযায়ী, সর্বাধিক ব্যবহৃত প্রথম ভাষা বা মাতৃভাষা হচ্ছে সরাইকি, যেখানে জনসংখ্যার প্রায় ৮০% মানুষ কথা বলে থাকে,  এরপরে বেলুচি ভাষায় প্রায় ১৪%, উর্দু ভাষায় ৩.২% এবং পাঞ্জাবী ভাষায় ১.৩%।

তথ্যসূত্র

বহিঃসংযোগ

পাঞ্জাব, পাকিস্তানের জেলা
ডেরা গাজী খান জেলা
মোহাম্মদ বিন রশিদ আল মাকতুম

শেখ মোহাম্মদ বিন রাশিদ আল মাকতূম (আরবী: محمد بن راشد آل مكتوم; ; জন্ম: ১৫ জুলাই, ১৯৪৯), সংযুক্ত আরব আমিরাতের উপ-রাষ্ট্রপতি, প্রধানমন্ত্রী, এবং দুবাই আমিরাত-এর শাসক।

তথ্যসূত্র

বহিঃসংযোগ

Official website of the UAE Government 
The Official Website of the Prime Minister of the United Arab Emirates
His Highness Sheikh Mohammed bin Rashid Al Maktoum 
 The Rooted Mind of imantra e-magazine on imantra.org
 Vision 2021

|-

১৯৪৯-এ জন্ম
জীবিত ব্যক্তি
আমিরাতি শতকোটিপতি
আমিরাতি রাজনীতিবিদ
আমিরাতি সুন্নি মুসলিম
আল মাকতুম
সংযুক্ত আরব আমিরাতের প্রধানমন্ত্রী
দুবাইয়ের শাসক
আমিরাতি ব্যবসায়ী
উত্তম আকাশ

উত্তম আকাশ একজন বাংলাদেশী চলচ্চিত্র পরিচালক এবং চিত্রনাট্যকার। তার প্রথম চলচ্চিত্র মুক্তির সংগ্রাম মুক্তি পায় ১৯৯৫ সালে।

জন্ম 
জন্ম তারিখ আগস্ট ৭, ১৯৫৫ জন্মস্থান আদালত পাড়া, চাঁদপুর।

পেশা 
আকাশের এফডিসিতে অভিষেক হয় মুক্তির সংগ্রাম চলচ্চিত্রের মাধ্যমে, যেটি ১৯৯৫ সালে মুক্তি পায়। তার সর্বাধিক পরিচিত সুপারহিট চলচ্চিত্রগুলো হলো হলেন মুক্তির সংগ্রাম (১৯৯৫), ভন্ড বাবা (১৯৯৯), ওরা দালাল (২০০৪), মমতাজ (২০০৫), ঢাকাইয়া পোলা বরিশালের মাইয়া (২০০৬), তুই যদি আমার হইতি রে (২০০৭), দানব সন্তান (২০০৭), ভালবাসা দিবি কিনা বল (২০১০), ঢাকা টু বোম্বে (২০১৩), রাজা ৪২০ (২০১৬), এক জবানের জমিদার, হেরে গেলেন এইবার (২০১৬), আমি নেতা হবো (২০১৮), এবং সম্প্রতি তার আরো একটি সিনেমা মুক্তি পায় চিটাগাইঙ্গা পোয়া নোয়াখাইল্লা মাইয়া (২০১৮)। আকাশ অন্য অনির্দিষ্ট জাতীয় টিভি পুরস্কার পেয়েছিলেন।

চলচ্চিত্রের তালিকা 
 মুক্তির সংগ্রাম (১৯৯৫)
 রঙিন রংবাজ (১৯৯৭)
 কে অপরাধী? (১৯৯৭)
 সাবাস বাঙালি (১৯৯৮)
 ভন্ড বাবা (১৯৯৯)
 জুম্মন কসাই (২০০০)
 ওরা দালাল (২০০৩)
 ঘাড়তেড়া (২০০৪)
 আব্বাস দারোয়ান (২০০৪)
 জিদ্দি ড্রাইভার (২০০৫)
 মমতাজ (২০০৫)
 ঢাকাইয়া পোলা বরিশালের মাইয়া (২০০৬)
 তুই যদি আমার হইতি রে (২০০৭)
 দানব সন্তান (২০০৭)
 ভালোবাসা দিবি কিনা বল (২০১০)
 যেমন জামাই তেমন বউ (২০১১)
 ঢাকা টু বোম্বে (২০১৩)
 রাজা ৪২০ (২০১৬)
 এক জবানের জমিদার হেরে গেলেন এইবার (২০১৬)
 ধূসর কুয়াশা (২০১৭)
 জাতির পিতা - (২০১৭)
 আমি নেতা হবো (২০১৮)
 চিটাগাইঙ্গা পোয়া নোয়াখাইল্লা মাইয়া (২০১৮)
 প্রেম চোর (২০১৯)
 বয়ফ্রেন্ড (২০১৯)

তথ্যসূত্র

বহিঃসংযোগ 
 

১৯৫৫-এ জন্ম
বাংলাদেশী চলচ্চিত্র পরিচালক
জীবিত ব্যক্তি
বাংলাদেশী পরিচালক
১৯৬৮-এ জন্ম